Christa Jonker-Jordaan, skrywer van Chilli-Lipstiek, sterf in motorongeluk | Sunday Times Books LIVE
Christa Jonker-Jordaan, skrywer van Chilli-Lipstiek, sterf in motorongeluk
by Carolyn on May 19th, 2011 Tweet
Dit is met hartseer dat ons via Izak de Vries verneem het dat die skrywer Christa Jonker-Jordaan gister in 'n motorongeluk oorlede is. Jonker-Jordaan (54), die outeur van onder meer Chilli-Lipstiek 1 en 2, was volgens Volksblad oppad na George vir die geboorte van haar derde kleinkind toe die ongeluk gebeur het:
Die dood van 'n Bloemfonteinse skrywer gister in 'n motorongeluk op pad na George is met ongeloof in die stad begroet.
'n Foto van mev. Christa Jonker-Jordaan (54) het nog gister in Volksblad verskyn waar sy eergister 'n boekbekendstelling bygewoon het.
Sy en haar man, prof. Gerrit Jordaan (60), was op pad na George vir die geboorte van hul derde kleinkind toe die ongeluk gebeur het. Sy is vermoedelik op slag dood.
Lees die volledige berig in Volksblad
Marion Erskine, skrywer van onder meer Donatello en Volksie, het 'n hartroerende huldeblyk aan Jonker-Jordaan op sy blog geskryf. Hy vertel dat sy hom altyd ondersteun het. Sy het die eensame paadjie wat 'n skrywer soms stap vir hom kom opvrolik:
Soveel dae het mense al vir my gesê dat ek verslaaf is aan Facebook en dat ek soveel tyd daar spandeer. Wat hierdie mense nie besef nie, is dat daar 'n ander 'familie' aan daardie kant van die kuberkabels sit wat my daagliks aanmoedig, saam met my lag, saam met my hartseer is en wat saam met my huil vanaand. My liewe vriendin Christa Jonker-Jordaan het 18 Mei 2011 opgestaan en haar gereed gemaak vir die reis van Bloemfontein na George. Min het sy geweet dat sy nooit die sonsondergang weer sou sien nie. Sy is in 'n motor-ongeluk oorlede oppad George toe.
Christa se laaste FB status het die vorige aand gelees:
Lees die volledige huldeblyk by Marion Erskine se Posbus
Chilli-lipstiek 2 deur Christa Jonker-Jordaan
Cats: Afrikaans, Fiction, News, South Africa, Tafelberg
Tags: Afrikaans, BOOK Southern Africa, Carpe Diem, Chilli-lipstiek 2, Christa Jonker-Jordaan, Donatello En Volksie, Dood, Facebook, Fiction, Izak De Vries, Marion Erskine, Marion Erskine se Posbus, Motorongeluk, News, South Africa, Sterf, Tafelberg, Volksblad